
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL TEISĖS SUTEIKIMO VŠĮ ŠAKIŲ DIAKONIJAI TEIKTI AKREDITUOTĄ SOCIALINĘ PRIEŽIŪRĄ

2024 m. birželio     d. Nr. AT-
Šakiai
[bookmark: _Hlk89160972]Vadovaudamasis Akredituotos socialinės priežiūros teikimo reikalavimais, patvirtintais Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotos socialinės priežiūros teikimo reikalavimų patvirtinimo“, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“, Šakių rajono savivaldybės socialinės priežiūros akreditavimo tvarkos aprašo, patvirtinto Šakių rajono savivaldybės mero 2023 m. liepos 4 d. potvarkio Nr. MT-105 „Dėl Šakių rajono savivaldybės socialinės priežiūros akreditavimo tvarkos aprašo patvirtinimo“, 13 punktu, Šakių rajono savivaldybės mero 2023 m. liepos 4 d. potvarkio Nr. MT-105 „Dėl Šakių rajono savivaldybės socialinės priežiūros akreditavimo tvarkos aprašo patvirtinimo“ 2.2 papunkčiu bei atsižvelgdamas į Šakių rajono savivaldybės Socialinės priežiūros akreditavimo vertinimo ir atrankos komisijos pateiktas 2024 m. birželio 6 d. posėdžio protokolo Nr. VL-762 rekomendacijas,
s u t e i k i u 3 metų laikotarpiui nuo šio įsakymo priėmimo dienos VšĮ Šakių diakonijai, įstaigos kodas 300100936, įstaigos buveinės adresas: V. Kudirkos g. 17, Šakių m., Šakių r. sav., teisę teikti akredituotą socialinės priežiūros paslaugą – palydėjimo paslaugą jaunuoliams – likusiems be tėvų globos vaikams nuo 16 metų, kuriems teikiama globa (rūpyba) socialinės globos įstaigoje; socialinę riziką patiriantiems vaikams nuo 16 metų; vaikams nuo 16 metų, kurie gyvena socialinę riziką patiriančiose šeimose; pilnametystės sulaukusiems asmenims iki 24 metų, kuriems buvo teikta socialinė globa (rūpyba) institucijoje ar kurie gyveno socialinę riziką patiriančioje šeimoje.
	Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

